Gedig: êrens is jyAntjie Krog (Geb. 1952) Argieffoto hier waar ek nou skrywe weet ek dat jy êrens is dat jy ook nou lê onder die oop venster en uitkyk na die donsige maan op die werf ek is al drie jaar lank op soek na jou en waar jy ookal is ek sal jou vind en as ek voor jou staan sal ek weet: ek is vir jou gemaak na jou liggaam is ek geskape na jou maat gevorm ek is gesny uit jou been jou denke sal myne omhels jou begin sal my begin wees jou einde my einde jy sal my bestyg soos ŉ gier en in my maagdelikheid jou nes kom bou want na jou liggaam is ek gemaak na jou maat gevorm en as ek die dag my hand in joune sit sal ek my padkaarte bêre met die wete: my reise op soek na jou is nou verby. Die gedig kom uit Krog se bundel eerste gedigte wat in 1984 verskyn het. ’n Herdruk met ŉ nuwe omslag van hierdie bundel het in 2011 verskyn en sluit die bundels Dogter van Jefta (1970) en Januarie-suite (1972) in.